Májsejtspecifikus kontrasztanyaggal végzett MR-vizsgálat alkalmazása colorectalis eredetű májáttétek reszekciója előtt
Authors: Dede Kristóf , Kátai Tamás , Demjén Boglárka , Nagy Zsolt , Egyed Tamás , Varga Márton , Egyed Zsófia , Bursics Attila 
Published: December 2021

Összefoglaló.
Bevezetés: A colorectalis eredetű májáttétek (CRCLM-ek) kuratív
célú kezelésében elsődleges a sebészi reszekció. A műtét előtt különböző
képalkotó vizsgálatok végezhetők, az egyik ilyen speciális vizsgálat a
májsejtspecifikus kontrasztanyaggal végzett MR-vizsgálat.
Célkitűzés: Tanulmányunkban a májsejtspecifikus
kontrasztanyaggal végzett MR-vizsgálat helyét és szerepét vizsgáltuk a
májsebészeti gyakorlatban colorectalis áttétes betegek esetében.
Módszer: Az Uzsoki Utcai Kórház Sebészeti-Onkosebészeti
Osztályán 2017. 01. 01. és 2019. 12. 31. között CRCLM miatt májreszekcióra
kerülő betegek adatait elemeztük. Retrospektív módon vizsgáltuk a betegek
általános sebészeti és onkosebészeti paramétereit, a képalkotó diagnosztikai
eredményeket, a műtéti adatokat és a patológiai leleteket.
Eredmények: 132, CRCLM miatt operált betegből 73 szoliter
áttét (55%), míg 59 beteg (45%) többszörös áttét miatt került műtétre. 94
betegnél (71%) történt májsejtspecifikus MR-vizsgálat. Szoliter áttét esetén
60%-ban, multiplex áttétek esetén 85%-ban történt májsejtspecifikus MR-vizsgálat
(p = 0,02). A szoliter áttétes betegek 8%-ában, míg a multiplex áttétes betegek
39%-ában mutatott további áttétet a májspecifikus kontrasztanyaggal végzett
MR-vizsgálat (p = 0,001). A betegek 5%-ában igazolódott fals pozitivitás és
6%-ában fals negativitás a májsejtspecifikus MR-vizsgálat során. 264 góc
vizsgálata alapján a májspecifikus kontrasztanyaggal végzett MR-vizsgálat
szenzitivitása CRCLM esetén 95%-os, míg pozitív prediktív értéke 93%-os volt
vizsgálatunkban. Következtetés: A májsejtspecifikus
kontrasztanyaggal végzett MR-vizsgálat hasznos diagnosztikai módszer a CRCLM-ek
sebészi reszekciója előtt. Leginkább többszörös áttétek esetén, preoperatív
szisztémás onkológiai kezelést követően, illetve más képalkotó vizsgálaton
igazolt eltűnt áttét esetén javasolható az alkalmazása. Orv Hetil. 2021;
162(50): 2010–2016.
Summary.
Introduction: Liver resection is the only curtive treatment
option of colorectal cancer liver metastases (CRCLMs). While different
diagnostic modalities are available before surgery, a specific diagnostic tool
is the liver-specific contrast-enhanced MRI. Objective: The
purpose of this study was to evaluate the role of liver-specific
contrast-enhanced MRI before resection of colorectal liver metastases.
Method: Patients with CRCLM, resected at the Department of
Surgical Oncology, Uzsoki Teaching Hospital, between 01. 01. 2017 and 31. 12.
2019 were enrolled in our study. Clinical data, diagnostic, intraoperative and
pathological findings were analyzed in a retrospective setting.
Results: 132 CRCLM patients were resected in this period,
73 patients had solitary (55%), and 59 patients (45%) had multiple metastases.
Liver-specific contrast-enhanced MRI was performed in 94 patients (71%). 60% of
the patients with solitary and 85% of the patients with multiple CRCLM had
liver-specific contrast-enhanced MRI (p = 0.02). Compared to other modalities,
liver-specific contrast-enhanced MRI showed additional metastases in 8% of the
patients with solitary, and in 39% of the patients with multiple metastases (p =
0.001). Liver-specific contrast-enhanced MRI had a 5% false-positivity and a 6%
false-negativity rate. 264 leasions were analyzed, and the sensitivity of the
liver-specific contrast-enhanced MRI was 95% with a predictive positive value of
93%. Conclusion: Liver-specific contrast-enhanced MRI is a
useful diagnostic tool in CRCLM patients before liver resection. It is highly
recommended in the case of multiple metastases, after preoperative chemotherapy
and in the case of disappearing metastases. Orv Hetil. 2021; 162(50):
2010–2016.